Swyddog Carchar– CEM Abertawe

Cymru, Abertawe, SA1 3SR

Cyflog cychwynnol: £24,118 (am wythnos 39 awr)

Dinas / Tref: Abertawe

Rhanbarth: Abertawe

Swydd wag: Haeddiant

Un yrfa, sawl rôl

Model rôl, negodwr, canolwr, addysgwr, dylanwadwr, newidiwr bywyd – fel swyddog carchar, mae pob dydd yn wahanol.

Byddwch yn gweithio gyda phobl o bob math o gefndir i greu amgylchedd carchar diogel a di-risg. Byddwch yn helpu oedolion sydd wedi troseddu i adsefydlu a hefyd yn amddiffyn y cyhoedd.

Byddwch yn chwarae rôl allweddol ym mywydau'r troseddwyr ac yn ymdrin yn rheolaidd â llwyth achos bach o 5-6 o droseddwyr. Byddwch yn rheoli eu datblygiad, o ddysgu sgiliau newydd i gymryd rhan mewn rhaglenni addysg, fel bod ganddynt siawns well o beidio ag aildroseddu ar ôl dod allan.

Bydd gennych hefyd gyfle i ddatblygu eich gyrfa ac arbenigo mewn gwahanol feysydd fel negodi, helpu carcharorion mewn perygl, a datrys digwyddiadau.

Gall fod yn waith anodd, ond am ei gyflawni byddwch yn cael cyflog, hyfforddiant a buddion da a chefnogaeth gan dîm cryf.

Darllenwch fwy am yrfaoedd fel swyddog carchar >>https://prisonandprobationjobs.gov.uk/prison-officer/

Sut I ymgeisio

Mae’r cais ar lein yn dechrau efo manylion pwysig fel eith Rhif Yswiriant Cenedlaethol a eich hawl i weithio yn y Deyrnas Unedig (D.U)

Bydd yn rhaid i chi gwbwlhau rhan 1 or prawf ar lein, I weld os oes da chi barn sylfaenol a sgiliau rhifiadol, a disgwylir gan swyddog carchar.

Os ydych yn llwyddianus, fe fydd gwahoddiad I cwbwlhau rhan 2 or prawf ar lein, sydd yn mesur eich cryfder naturiol a dewisiadau i fod yn swyddog carchar.

Y Ganolfan Asesu a Recriwtio

Os ydych yn passio’r prawf ar lein, fe fydd wahoddiad i chi ymweld a’r Ganolfan Asesu a Recrwtio. Bydd y ganolfan yn profi eich ymddygiadau, cryfder a fitwrwydd i fod yn swydddog carchar.

Yn ychwanegol bydd prawf golwg, prawf grando a prawf iechyd syml, sydd yn cynnwys mesur eich gwasgedd gwaed

Byddwn yn dweud beth i'w ddisgwyl a ddod i’r ganolfan, cyn y diwrnod

Dysgwch fwy am y broses ymgeisio >> https://prisonandprobationjobs.gov.uk/prison-officer/tips-for-applying/

Manylion y swydd

Cymhwysedd

I fod yn swyddog carchar rhaid i chi:

fod yn 18 oed o leiaf

fod â'r hawl i weithio yn y DU

fod yn weddol ffit a gyda golwg da

fod yn gallu siarad yn hyderus yn Saesneg neu (lle nodir hynny yng Nghymru) yn Gymraeg

Sgiliau hanfodol

Nid oes angen cymwysterau arnoch i fod yn swyddog carchar. Mae nodweddion personol yn llawer pwysicach. Bydd angen i chi ddangos:

● sgiliau cyfathrebu a dylanwadu da

● ymrwymiad i ansawdd

● eich bod yn gallu gwneud penderfyniadau effeithiol

● gofal a dealltwriaeth

Cyflog

Mae'r hyfforddiant cychwynnol yn 37 awr yr wythnos. Ar ôl hyfforddi, gallwch ddewis gweithio 37, 39 neu 41 awr yr wythnos. Bydd eich cyflog blynyddol yn adlewyrchu eich oriau wythnosol.

● 37 awr yr wythnos = £22,851 y flwyddyn

● 39 awr yr wythnos = £24,118 y flwyddyn

● 41 awr yr wythnos = £25,385 y flwyddyn

Mae'r holl ffigurau cyflog a nodir yn cynnwys unrhyw lwfansau ychwanegol.

Mae wythnos waith arferol swyddog carchar yn seiliedig ar wythnos sifftiau o 39 awr.

Bydd gennych hefyd efallai gyfle i weithio oriau ychwanegol gyda thâl.

Buddion

● 25 diwrnod o wyliau blynyddol (yn codi i 30 diwrnod ar ôl 10 mlynedd)

● amser i ffwrdd gyda thâl ar gyfer gwyliau cyhoeddus ac 1 diwrnod braint ychwanegol

● pensiwn Gwasanaeth Sifil hyd at 20% o'ch cyflog

● Cynllun beicio i'r gwaith, benthyciadau teithio a buddion eraill

Hyfforddiant a dilyniant gyrfa

‘Hyfforddiant cychwynnol sylfaenol am gyfnod o 11 wythnos - tâl llawn a threuliau. Bydd y 11 wythnos wedi’u rhannu fel a ganlyn: cyfnod cynefino yn y carchar am bythefnos, digwyddiad croeso deuddydd yn Newbold Revel ac yna cwrs hyfforddiant sylfaenol dros gyfnod o wyth wythnos a hanner.

Hyfforddiant a datblygiad parhaus trwy gydol eich blwyddyn gyntaf, gan weithio tuag at ennill Diploma Galwedigaethol Lefel 3 mewn Gofal yn y Ddalfa

Y Ganolfan Asesu a Recriwtio (ARC)

Os byddwch yn pasio'r prawf ar-lein, byddwn yn eich gwahodd i fynychu Canolfan Asesu a Recriwtio (ARC). Byddwn yn profi i weld a oes gennych y galluoedd, yr ymddygiadau, y cryfderau a’r ffitrwydd i wneud y gwaith.

Byddwch hefyd yn cael prawf golwg a sgrinio iechyd sylfaenol, gan gynnwys gwirio eich pwysedd gwaed.

Byddwn yn dweud wrthych beth i'w ddisgwyl a beth i ddod gyda chi cyn y diwrnod.

Cynigion swydd: swydd 'haeddiant'

Swydd wag 'haeddiant' yw hon. Os byddwch yn llwyddiannus yn y Ganolfan Asesu a Recriwtio (ARC), byddwn yn eich ychwanegu at y rhestr haeddiant ar sail eich sgôr.

Pan fydd yr ymgeiswyr i gyd wedi cwblhau'r ganolfan asesu, bydd y carchar yn cynnig swyddi i'r rhai gyda'r sgoriau uchaf yn gyntaf pan ddaw swyddi ar gael.

Gallwch aros ar y rhestr haeddiant am 12 mis. Ar ôl hynny, bydd angen i chi ymgeisio eto.

Bydd pasio'r diwrnod asesu'n llwyddiannus yn ddilys am 12 mis os byddwch eisiau ymgeisio am swyddi mewn carchardai eraill.

I bwrpas yr ymgyrch hon, bydd angen i ymgeiswyr fynychu eu ARC ddim hwyrach nag wyth wythnos ar ôl dyddiad cau'r ymgyrch neu ni fydd eu cais yn symud ymlaen ddim pellach.

Gweithio i'r Gwasanaeth Sifil

Mae Cod y Gwasanaeth Sifil yn disgrifio'r safonau ymddygiad sy'n ddisgwyliedig o weision sifil.

Mae'r Gwasanaeth Sifil yn croesawu amrywiaeth ac yn hyrwyddo cyfle cyfartal. Rydym yn recriwtio yn ôl haeddiant ar sail cystadleuaeth deg ac agored, yn unol ag egwyddorion recriwtio Comisiwn y Gwasanaeth Sifil.

Rydym yn croesawu ac yn annog ceisiadau gan bawb, yn cynnwys grwpiau sydd wedi’u tangynrychioli yn ein gweithlu ar hyn o bryd, ac rydym yn ymfalchïo mewn bod yn gyflogwr o safon uchel sy’n denu llawer o ymgeiswyr. Ewch i https://www.gov.uk/government/organisations/ministry-of-justice/about/equality-and-diversity i gael rhagor o wybodaeth am sut rydym yn hyrwyddo amrywiaeth a chynhwysiant yn y gweithle.

Cymorth i bobl anabl

Cofiwch ddweud wrthym os oes gennych anabledd pan fyddwch yn ymgeisio a gallwn gynnig addasiadau rhesymol i'ch helpu gyda'r prawf ar-lein ac yn y ganolfan asesu.

Os oes angen cymorth arnoch, ffoniwch 0845 241 5358 (Dydd Llun i Ddydd Gwener 8am-6pm) neu e-bostiwch MoJ-recruitment-vetting-enquiries@gov.sscl.com. Cofiwch ddyfynnu cyfeirnod y swydd.

Fe'ch cynghorir, os derbyniwn nifer fawr o ymgeiswyr rydym yn cadw’r hawl i gau'r ymgyrch hon yn gynharach na'r dyddiad cau a nodwyd –

Swydd wag 'haeddiant' yw hon. Os byddwch yn llwyddiannus yn y Ganolfan Asesu a Recriwtio (ARC), byddwn yn eich ychwanegu at y rhestr haeddiant ar sail eich sgôr.

Pan fydd yr ymgeiswyr i gyd wedi cwblhau'r ganolfan asesu, bydd y carchar yn cynnig swyddi i'r rhai gyda'r sgoriau uchaf yn gyntaf pan ddaw swyddi ar gael.

Gallwch aros ar y rhestr haeddiant am 12 mis. Ar ôl hynny, bydd angen i chi ymgeisio eto.

Bydd pasio'r diwrnod asesu'n llwyddiannus yn ddilys am 12 mis os byddwch eisiau ymgeisio am swyddi mewn carchardai eraill.